
Қазақстан Республикасының Әділет министрлігінде 2013 жылғы 4 ақпанда № 8318 тіркелді
	Болу қажеттілігі қаржы ұйымдарының қызметін реттейтін Қазақстан Республикасының  заңнамасына сәйкес талап етілетін заңды тұлғалар үшін ең аз рейтингіні, осы рейтингіні беретін рейтингілік агенттіктер тізбесін белгілеу туралы
	


«Қазақстан Республикасындағы банктер және банк қызметi туралы» 
1995 жылғы 31 тамыздағы Қазақстан Республикасының Заңы 8-бабының 3 және 13-тармақтарын, 11-1-бабының 14-тармағын, 17-бабының 5-тармағын, 
17-1-бабын, 18-бабының 1-тармағын, 20-бабының 13-тармағын, 30-бабының 
13-тармағын, 40-бабының 12-тармағын, 44-бабының 5-тармағын, 45-бабының 7-тармағын және 60-бабын, «Қазақстан Республикасында зейнетақымен қамсыздандыру туралы» 1997 жылғы 20 маусымдағы Қазақстан Республикасы Заңының 36-бабының 1-1-тармағын, 36-1-бабын, 52-бабының 1-2-тармағын, «Сақтандыру қызметі туралы» 2000 жылғы 18 желтоқсандағы Қазақстан Республикасының Заңы 15-1-бабының 6-тармағын, 21-бабының 4-тармағын, 
26-бабын, 32-бабының 14-тармағын, 34-бабының 13-тармағын, 44-бабының 
6-тармағын, 48-бабының 3 және 9-тармақтарын, 62-бабының 9-тармағын іске асыру мақсатында Қазақстан Республикасы Ұлттық Банкінің Басқармасы ҚАУЛЫ ЕТЕДІ:

1. Мынадай Қазақстан Республикасының резиденті емес - заңды тұлғалар үшін халықаралық шәкіл бойынша Standard & Poors рейтингілік агенттігінің «ВВВ»-дан немесе осы қаулының 3-тармағында көрсетілген рейтингілік агенттіктердің бірі берген ұқсас деңгейдегі рейтингілерінен төмен емес шетел валютасындағы ұзақ мерзімді кредиттік рейтингі белгіленсін: 

банктік немесе сақтандыру холдингі мәртебесін иеленетін (мәртебесіне ие) заңды тұлғалар;

банктің, сақтандыру (қайта сақтандыру) ұйымының, жинақтаушы зейнетақы қорының, зейнетақы активтерін инвестициялық басқаруды жүзеге асыратын ұйымның ірі қатысушысы мәртебесін иеленетін (мәртебесіне ие) заңды тұлғалар;

жинақтаушы зейнетақы қорының зейнетақы активтерін инвестициялық басқаруды жүзеге асыратын ұйымның құрылтайшылары немесе акционерлері;

Қазақстан Республикасында еншілес банктер құратын (бар) банктер;

Қазақстан Республикасында еншілес сақтандыру (қайта сақтандыру) ұйымдары бар сақтандыру (қайта сақтандыру) ұйымдары.

2. Осы қаулының 1-тармағының талаптары мыналарға қолданылмайды:

1) төменде көрсетілген барлық талаптарға сәйкес келетін Қазақстан Республикасының резиденттері емес - заңды тұлғаларға:

заңды тұлғаның халықаралық шәкіл бойынша Standard & Poors рейтингілік агенттігінің «ВВ-»-тен немесе осы қаулының 3-тармағында көрсетілген рейтингілік агенттіктердің бірі берген ұқсас деңгейдегі рейтингілерінен төмен емес  шетел валютасындағы ұзақ мерзімді кредиттік рейтингісі бар;

Standard & Poors рейтингілік агенттігінің «ВВ-»-тен немесе осы қаулының 3-тармағында көрсетілген рейтингілік агенттіктердің бірі берген ұқсас деңгейдегі рейтингілерінен төмен емес  шетел валютасындағы тәуелсіз рейтингісіне ие шет мемлекеттің резиденті болып табылады;

қаржы нарығын және қаржы ұйымдарын реттеу, бақылау мен қадағалау жөніндегі уәкілетті орган мен заңды тұлға резиденті болып табылатын шет мемлекеттің банктердің, жинақтаушы зейнетақы қорларының, зейнетақы активтерін инвестициялық басқаруды жүзеге асыратын ұйымдардың, сақтандыру (қайта сақтандыру) ұйымдарының қызметін реттеу жөніндегі уәкілетті органның арасында ақпарат алмасу көзделетін келісім жасалған;

2) 2013 жылғы 1 қаңтарға дейін тиісті мәртебе алған және көрсетілген күні төменде көрсетілген барлық талаптарға сәйкес келетін Қазақстан Республикасының резиденттері емес - банк холдингтеріне:

банк холдингінің ұлттық шәкіл бойынша Japan Credit Rating Agency (JСR) рейтингілік агенттігінің не JСR үлестес тұлғасы болып табылатын рейтингілік агенттіктің «ААА»-дан төмен емес шетел валютасындағы ұзақ мерзімді кредиттік рейтингісі бар;
Standard & Poors рейтингілік агенттігінің «ВВ-»-тен немесе осы қаулының 3-тармағында көрсетілген рейтингілік агенттіктердің бірі берген ұқсас деңгейдегі рейтингілерінен төмен шетел валютасындағы тәуелсіз рейтингісіне ие шет мемлекеттің резиденті болып табылады;

қаржы нарығын және қаржы ұйымдарын реттеу, бақылау мен қадағалау жөніндегі уәкілетті орган мен банк холдингі резиденті болып табылатын шет мемлекеттің банктердің қызметін реттеу жөніндегі уәкілетті органның арасында ақпарат алмасу көзделетін келісім жасалған.

3. Рейтингілік агенттіктердің мынадай тізбесі белгіленсін:

Moody's Investors Service;

Standard & Poors;

Fitch;

Capital Intelligence;

Dominion Bond Rating Service (DBRS);

JСR;

Rating & Investment Information (R&І).

Рейтингілік агенттіктер тізбесіне Еуропалық одақтың кем дегенде бес елінде сыртқы кредиттік бағалау институттары (External Credit Assessment Institutions) ретінде танылған рейтингілік агенттіктер немесе мынадай талаптарға сәйкес келетін рейтингілік агенттіктер енгізіледі:

рейтингілік агенттік «Interactive Data Credit Ratings-International» рейтингілік агенттіктердің қызметін шолу жөніндегі мерзімді мамандандырылған басылымына енгізілген;

рейтингілік агенттік жүйелі негізде кем дегенде соңғы үш жылда рейтингілеу объектілеріне рейтингілер береді (жаңартады);

рейтингілік агенттіктің жарғылық капиталының ең аз мөлшері бір жүз жетпіс миллион теңгеден кем емес баламалық сомада болады;

рейтингілік агенттік рейтингі берген және жаңартқан ұйымдардың саны отыздан, оның ішінде соңғы үш жылда жиырмадан кем емес, оның ішінде бесеуден кем емесі банктер, сақтандыру (қайта сақтандыру) ұйымдары, инвестициялық басқаруды жүзеге асыратын компания немесе жинақтаушы зейнетақы қоры болған;

рейтингілік агенттік негізгі қызмет ретінде рейтингілер береді, сондай-ақ қосымша рейтингілік агенттіктің негізгі қызметі мәселелері бойынша  талдау қызметін жүзеге асыра алады және консалтингтік қызмет көрсете алады;

рейтингілік бағалар беру методологиясы мынадай талаптарға сәйкес келеді:

рейтингілік бағаны айқындауға ықпал ететін барлық сапалық және сандық факторлар ескеріледі, ол бұрынғы рейтингілік бағалардың айқындалуы кезінде осындай факторлардың маңыздылығы туралы куәландыратын тарихи деректер негізінде жасалған статистикалық есептеулермен расталады;

рейтингі беру үшін сапалық және сандық факторларды статистикалық талдау модельдері, оның ішінде рейтингілік бағалар трансформациясының матрицалары және оларға сәйкес келетін дефолт деңгейлері (ықтималдықтары) негізінде қолданылады;

рейтингілік бағаға ықпал ететін тәуекел факторларының сандық және сапалық көрсеткіштеріне қатысты бастапқы ақпараттың шынайлығын, 
сондай-ақ олардың рейтингілік бағаны айқындау мақсаттары үшін өзектілігін тексеру рәсімдері қолданылады;

рейтингілік агенттік рейтингі беретін (растайтын) ұйымдар рейтингілік агенттікпен үлестес тұлға болып табылмайды;

рейтингілік агенттіктің корпоративтік басқару және ішкі бақылау жөніндегі ішкі құжаттары рейтингілік агенттіктің методологиясында көзделген сандық және сапалық факторларды қоспағанда, өзге факторлардың рейтингілік бағаларды беру барысына ықпал етуін шектейді;

рейтингілік агенттіктің рейтингі берумен тікелей шұғылданатын қызметкерлерінің тиісті жоғары техникалық (экономикалық) білімі мен қаржылық және/немесе кредиттік талдау не тәуекелдерді басқару саласында кем дегенде үш жыл жұмыс тәжірибесі бар;

рейтингілік агенттіктің ішкі құжаттарында ақпараттың қорғалуын және конфиденциалдылығын қамтамасыз ететін рәсім көзделеді;

рейтингілік агенттіктің рейтингілік бағалар беру методологиясының қағидаттары туралы мәліметтер, көрсетілетін қызметтер және берілген рейтингілік бағалар тізбесі көрсетілетін өз веб-сайты бар.

4. Осы қаулының 3-тармағында көрсетілген рейтингілік агенттіктер рейтингілері сәйкестігінің салыстырмалы кестесі осы қаулының 
1-қосымшасында белгіленген.

5. Осы қаулының 2-қосымшасына сәйкес Қазақстан Республикасының нормативтік құқықтық актілерінің күші жойылды деп танылсын.

6. Осы қаулы 2012 жылғы 4 ақпаннан бастап қолданысқа енгізіледі және ресми жариялануға жатады.
Ұлттық Банк
    Төрағасы                                                           

1-қосымша
 

Рейтингілердің салыстырмалы кестесі
 
	№
	Standard

and Poors
	Moody's

Investors

Service
	Fitch
	Dominion

Bond

Rating

Service

(DBRS)
	Japan

Credit

Rating

Agency

(JCR)

 
	Rating

and

Investment

Information

(R&І)
	Capital

Intel-

ligence

	1.
	ААА
	Ааа
	ААА
	ААА
	AAA
	AAA
	AAA

	2.
	АА+
	Aa1
	АА+
	AAH
	AA+
	AA+
	AA+

	3.
	АА
	Аа2
	АА
	АА
	AA
	AA
	AA

	4.
	АА-
	Аа3
	АА-
	AAL
	AA-
	AA-
	АА-

	5.
	А+
	A1
	А+
	АH
	A+
	A+
	A+

	6.
	А
	А2
	А
	A
	A
	A
	A

	7.
	А-
	A3
	А-
	AL
	A-
	A-
	A-

	8.
	ВВВ+
	Baa1
	ВВВ+
	BBBH
	BBB+
	BBB+
	BBB+

	9.
	ВВВ
	Ваа2
	ВВВ
	BBB
	BBB
	BBB
	BBB

	10.
	ВВВ-
	Ваа3
	ВВВ-
	BBBL
	BBB-
	BBB-
	BBB-

	11.
	ВВ+
	Ba1
	ВВ+
	BBH
	BB+
	BB+
	BB+

	12.
	ВВ
	Ва2
	BB
	BB
	BB
	BB
	BB

	13.
	ВВ-
	Ва3
	ВВ-
	BBL
	BB-
	BB-
	BB-

2-қосымша
Қазақстан Республикасының күші жойылды деп танылатын нормативтік құқықтық актілерінің тізбесі
1. Қазақстан Республикасы Қаржы нарығын және қаржы ұйымдарын реттеу мен қадағалау агенттігі Басқармасының «Болу қажеттілігі қаржы ұйымдарының қызметін реттейтін Қазақстан Республикасының заңнамасына сәйкес талап етілетін заңды тұлғалар үшін ең аз рейтингті, осы рейтингті беретін рейтинг агенттіктерінің тізбесін белгілеу, сондай-ақ Қазақстан Республикасы Қаржы нарығын және қаржы ұйымдарын реттеу мен қадағалау агенттігі Басқармасының 2004 жылғы 25 қазандағы № 304 қаулысына өзгеріс енгізу туралы» 2006 жылғы 25 ақпандағы № 55 қаулысы (Нормативтік құқықтық актілерді мемлекеттік тіркеу тізілімінде № 4139 тіркелген);

2. Қазақстан Республикасы Қаржы нарығын және қаржы ұйымдарын реттеу мен қадағалау агенттігі Басқармасының «Қазақстан Республикасының кейбір нормативтік құқықтық актілеріне өзгерістер енгізу және олардың күші жойылды деп тану туралы» 2006 жылғы 9 қаңтардағы № 20 қаулысы (Нормативтік құқықтық актілерді мемлекеттік тіркеу тізілімінде № 4068 тіркелген, 2006 жылғы 17 ақпанда «Заң газеті» газетінде № 28-29 (835) жарияланған) 1-тармағының 2) тармақшасы;
3. Қазақстан Республикасы Қаржы нарығын және қаржы ұйымдарын реттеу мен қадағалау агенттігі Басқармасының «Қаржы рыногын және қаржы ұйымдарын реттеу және қадағалау мәселелері бойынша Қазақстан Республикасының кейбір нормативтік құқықтық актілеріне өзгерістер енгізу туралы» 2004 жылғы 25 қазандағы № 304 қаулысы (Қазақстан Республикасының нормативтік құқықтық актілерін мемлекеттік тіркеу тізілімінде 2004 жылғы 1 желтоқсанда № 3236 тіркелген);

4. Қазақстан Республикасы Қаржы нарығын және қаржы ұйымдарын реттеу мен қадағалау агенттігі Басқармасының «Қазақстан Республикасы Қаржы нарығын және қаржы ұйымдарын реттеу мен қадағалау агенттігі Басқармасының «Болу қажеттілігі қаржы ұйымдарының қызметін реттейтін Қазақстан Республикасының заңнамасына сәйкес талап етілетін Қазақстан Республикасының резиденті емес - заңды тұлғалар үшін ең аз рейтингті, осы рейтингті беретін рейтинг агенттіктерінің тізбесін белгілеу, сондай-ақ Қазақстан Республикасы Қаржы нарығын және қаржы ұйымдарын реттеу мен қадағалау агенттігі Басқармасының 2004 жылғы 25 қазандағы № 304 қаулысына өзгеріс енгізу туралы» 2006 жылғы 25 ақпандағы № 55 қаулысына өзгеріс пен толықтыру енгізу туралы» 2006 жылғы 12 тамыздағы № 159 қаулысы (Нормативтік құқықтық актілерді мемлекеттік тіркеу тізілімінде № 4400 тіркелген, 2006 жылғы 24 қазанда «Заң газеті» газетінде № 187 (993) жарияланған);

5. Қазақстан Республикасы Қаржы нарығын және қаржы ұйымдарын реттеу мен қадағалау агенттігі Басқармасының «Қазақстан Республикасы Қаржы нарығын және қаржы ұйымдарын реттеу мен қадағалау агенттігі Басқармасының «Болу қажеттілігі қаржы ұйымдарының қызметін реттейтін Қазақстан Республикасының заңнамасына сәйкес талап етілетін Қазақстан Республикасының резиденті емес - заңды тұлғалар үшін ең аз рейтингті, осы рейтингті беретін рейтинг агенттіктерінің тізбесін белгілеу, сондай-ақ Қазақстан Республикасы Қаржы нарығын және қаржы ұйымдарын реттеу мен қадағалау агенттігі Басқармасының 2004 жылғы 25 қазандағы № 304 қаулысына өзгеріс енгізу туралы» 2006 жылғы 25 ақпандағы № 55 қаулысына толықтырулар мен өзгеріс енгізу туралы» 2007 жылғы 25 маусымдағы № 186 қаулысы (Нормативтік құқықтық актілерді мемлекеттік тіркеу тізілімінде 
№ 4818 тіркелген);

6. Қазақстан Республикасы Қаржы нарығын және қаржы ұйымдарын реттеу мен қадағалау агенттігі Басқармасының «Қазақстан Республикасы Қаржы нарығын және қаржы ұйымдарын реттеу мен қадағалау агенттігі Басқармасының «Болу қажеттілігі қаржы ұйымдарының қызметін реттейтін Қазақстан Республикасының заңнамасына сәйкес талап етілетін Қазақстан Республикасының резиденті емес - заңды тұлғалар үшін ең аз рейтингті, осы рейтингті беретін рейтинг агенттіктерінің тізбесін белгілеу, сондай-ақ Қазақстан Республикасы Қаржы нарығын және қаржы ұйымдарын реттеу мен қадағалау агенттігі Басқармасының 2004 жылғы 25 қазандағы № 304 қаулысына өзгеріс енгізу туралы» 2006 жылғы 25 ақпандағы № 55 қаулысына толықтырулар мен өзгерістер енгізу туралы» 2007 жылғы 30 қарашадағы № 255 қаулысы (Нормативтік құқықтық актілерді мемлекеттік тіркеу тізілімінде 
№ 5066 тіркелген);

7. Қазақстан Республикасы Қаржы нарығын және қаржы ұйымдарын реттеу мен қадағалау агенттігі Басқармасының «Қазақстан Республикасы Қаржы нарығын және қаржы ұйымдарын реттеу мен қадағалау агенттігі Басқармасының «Болу қажеттілігі қаржы ұйымдарының қызметін реттейтін Қазақстан Республикасының заңнамасына сәйкес талап етілетін Қазақстан Республикасының резиденті емес - заңды тұлғалар үшін ең аз рейтингті, осы рейтингті беретін рейтинг агенттіктерінің тізбесін белгілеу, сондай-ақ Қазақстан Республикасы Қаржы нарығын және қаржы ұйымдарын реттеу мен қадағалау агенттігі Басқармасының 2004 жылғы 25 қазандағы № 304 қаулысына өзгеріс енгізу туралы» 2006 жылғы 25 ақпандағы № 55 қаулысына өзгерістер мен толықтырулар енгізу туралы» 2008 жылғы 29 қазандағы № 163 қаулысы (Нормативтік құқықтық актілерді мемлекеттік тіркеу тізілімінде № 5390 тіркелген);

8. Қазақстан Республикасы Қаржы нарығын және қаржы ұйымдарын реттеу мен қадағалау агенттігі Басқармасының «Қазақстан Республикасы Қаржы нарығын және қаржы ұйымдарын реттеу мен қадағалау агенттігі Басқармасының «Болу қажеттілігі қаржы ұйымдарының қызметін реттейтін Қазақстан Республикасының заңнамасына сәйкес талап етілетін Қазақстан Республикасының резиденті емес - заңды тұлғалар үшін ең аз рейтингті, осы рейтингті беретін рейтинг агенттіктерінің тізбесін белгілеу, сондай-ақ Қазақстан Республикасы Қаржы нарығын және қаржы ұйымдарын реттеу мен қадағалау агенттігі Басқармасының 2004 жылғы 25 қазандағы № 304 қаулысына өзгеріс енгізу туралы» 2006 жылғы 25 ақпандағы № 55 қаулысына өзгерістер мен толықтыру енгізу туралы» 2009 жылғы 30 қарашадағы № 248 қаулысы (Нормативтік құқықтық актілерді мемлекеттік тіркеу тізілімінде № 6004 тіркелген);

9. Қазақстан Республикасы Қаржы нарығын және қаржы ұйымдарын реттеу мен қадағалау агенттігі Басқармасының «Қазақстан Республикасы Қаржы нарығын және қаржы ұйымдарын реттеу мен қадағалау агенттігі Басқармасының «Болу қажеттілігі қаржы ұйымдарының қызметін реттейтін Қазақстан Республикасының заңнамасына сәйкес талап етілетін заңды тұлғалар үшін ең аз рейтингті, осы рейтингті беретін рейтинг агенттіктерінің тізбесін белгілеу, сондай-ақ Қазақстан Республикасы Қаржы нарығын және қаржы ұйымдарын реттеу мен қадағалау агенттігі Басқармасының 2004 жылғы 
25 қазандағы № 304 қаулысына өзгеріс енгізу туралы» 2006 жылғы 
25 ақпандағы № 55 қаулысына өзгеріс енгізу туралы» 2010 жылғы 
3 қыркүйектегі № 129 қаулысы (Нормативтік құқықтық актілерді мемлекеттік тіркеу тізілімінде № 6544 тіркелген).

